ગુજરાત માટે આ વખતની ચૂંટણી ખૂબ જ મહત્વની છે. આ ચૂંટણી જ્યાં હાર્દિક, જીજ્ઞેશ જેવા યુવા નેતાઓનું ભવિષ્ય સ્પષ્ટ કરશે. ત્યાં જ રાજનીતિના જૂના ખેલાડી મોદી અને રાહુલનું પણ ભવિષ્ય નક્કી કરનારી સાબિત થશે. ત્યારે આ ગુજરાત વિધાનસભાની ચૂંટણીના બીજા તબક્કાના મતદાન માટે ખાસ 25558 મતદાન કેન્દ્ર બનાવવામાં આવ્યા છે. જે 851 ઉમેદવારોનું 14 ડિસેમ્બરના રોજ ભાવિ નક્કી કરશે. જેમાં 782 પુરુષ ઉમેદવાર છે અને 69 મહિલા ઉમેદવાર. વધુમાં અપક્ષમાં પણ આ વખતે મોટી સંખ્યામાં ઉમેદવાર ઊભા છે. બીજા તબક્કાની ચૂંટણીમાં કુલ 2 કરોડ 22 લાખ 96,867 મતદાતા છે. જેમાં કુલ 1 કરોડ 15 લાખ 47,435 પુરુષ મતદાતા અને 1 કરોડ 7 લાખ 48,977 મહિલા મતદાતા છે.